Dňa 12. októbra 2022 zasadala HSR SR k návrhu štátneho rozpočtu na rok 2023.

Základné údaje:

Celkové príjmy štátneho rozpočtu na rok 2023 sú rozpočtované sumou 26,69 miliardy eur.

Celkové výdavky štátneho rozpočtu na rok 2023 sú rozpočtované sumou 35,04 miliardy eur, schodok štátneho rozpočtu na rok 2023 je 8,35 miliardy.

Rezerva a všeobecná pokladničná spáva

|  |  |
| --- | --- |
|  Rezerva vlády | 5 000 000 |
| Rezerva predsedu vlády | 1 500 000 |
| Rezerva na prostriedky Európskej únie a odvody Európskej únii | 404 870 000 |
| Rezerva na riešenie vplyvov legislatívnych zmien | 891 009 546 |
| Rezerva na riešenie krízových situácií mimo času vojny a vojnového stavu a vykonávanie povodňových prác  | 21 000 000  |
| Rezerva na realizáciu súdnych a exekučných rozhodnutí  | 10 000 000 |
| Rezerva na mzdy a poistné | 187 661 844 |
| Rezerva na negatívne vplyvy pandémie ochorenia COVID-19 a výdavky v zdravotníctve  | 400 000 000  |
| Rezerva na výdavky súvisiace s vojnovým konfliktom na Ukrajine | 100 000 000  |
| Rezerva na kompenzačné opatrenia súvisiace s rastom energií | 3 400 000 000 |
| Spolu  | 5 421 041 390  |

V súvislosti s energetickou krízou sa v roku 2023 bude osobitne rozpočtovať rezerva na kompenzačné opatrenia súvisiace s rastom cien energií v objeme 3,4 mld. eur. V tejto sume majú byť zahrnuté aj kompenzácie pre školstvo.

**Vzdelávanie**

V roku 2023 porastú výdavky na vzdelávanie, vedu, výskum o cca 500 mil. eur. Z toho je najväčšia položka určená na zvýšenie platov pedagogických zamestnancov, odborných zamestnancov, učiteľov vysokých škôl, vedcov a nepedagogických zamestnancov v prenesenom výkone 392,2 mil. eur. Finančné prostriedky z Plánu obnovy v sume 71,2 mil. eur majú slúžiť na kapitálové investície vysokých škôl, ako napríklad modernizáciu budov a internátov.

Na úrovni regionálneho školstva rozpočet ráta so zvýšením normatívnych finančných prostriedkov o 40 mil. eur (nárast počtu žiakov a zvýšenie cien energií). Súčasťou zvýšenia výdavkov je aj zvýšenie príspevku pre subjekty zapojené do systému duálneho vzdelávania o 2,21 mil. eur.

Na úrovni vysokých škôl dôjde k zníženiu osobných výdavkov o sumu 27,2 mil. eur (zníženie počtu zamestnancov o cca 2000), suma v tejto výške sa však alokuje na výkonnostné odmeňovanie. Z toho mzdy predstavujú 20 mil. eur. Prostriedky na oblasť vysokého školstva na rok 2023 predstavujú sumu 1,08 mld. eur, čo je nárast oproti roku 2022 (925 mil. eur).

Oblasť vedy a techniky zaznamenáva mierne zvýšenie - v roku 2023 má disponovať so zdrojmi vo výške 563 mil. eur (oproti 478 mil. eur v roku 2022), čo zrejme neprinesie zásadné zlepšenie pre SR, kde kvalita vedy a výskumu, meraná indexom „European innovation scoreboard“, je približne na 71 % priemerného výkonu EÚ.

**Regionálne školstvo**

Rozdelenie objemu finančných prostriedkov určených na platy pedagogických, odborných a nepedagogických zamestnancov regionálneho školstva je v kompetencii zriaďovateľov.

|  |  |  |  |  |
| --- | --- | --- | --- | --- |
| **Regionálne školstvo** |  | **2022 R** | **2022 OS** | **2023 N** |
| Počet zamestnancov | osoby | 83 731 | 85 435 | **84 218** |
| Osobné výdavky | eur |  1764 155 | 1 889 250 | **2 106 987** |
| z toho: mzdové výdavky | eur | 1 305 004 | 1 397 702 | **1 558 630** |
| Priemerný mzdový výdavok | eur | 1 298,91 | 1 363,32 | **1 542,26** |
| **z toho**: |  |  |  |  |
| **Pedagogickí a odborní zamestnanci** |  | **2022 R** | **2022 OS** | **2023 N** |
| Počet zamestnancov | osoby | 64 141 | 66 235 | **64 628** |
| Osobné výdavky | eur | 1 508 003 | 1 620 480 | **1 817 174** |
| z toho: mzdové výdavky | eur | 1 115 499 | 1 198 850 | **1 344 222** |
| Priemerný mzdový výdavok | eur | 1 449,28 | 1 508,33 | **1 733,28** |
| **Nepedagogickí zamestnanci** |  | **2022 R** | **2022 OS** | **2023 N** |
| Počet zamestnancov | osoby | 19 590 | 19 200 | **19 590** |  |
| Osobné výdavky | eur | 256 152 | 268 770 | **289 813** |
| z toho: mzdové výdavky | eur | 189 505 | 198 852 | **214 408** |
| Priemerný mzdový výdavok | eur | 806,13 | 863 07 | **912,07** |  |

V návrhu rozpočtu - daň z príjmu fyzických osôb do obcí a VÚC:

|  |  |  |
| --- | --- | --- |
| v tis. € | 2022 N | 2023 N |
| pre obce | 2 533 175 | 2 635 051 |
| pre VÚC | 1 029 307 | 1 129 307 |

*Originálne kompetencie:*

* *obce rozpočtujú výdavky na financovanie vzdelávania pre MŠ,ZUŠ,ŠKD, ŠJ, CVČ ...*
* *VÚC plnia zriaďovateľskú funkciu k financovaniu stredných škôl ako aj rozpočtujú výdavky na financovanie chodu školských zariadení a stredoškolských internátov.*

Pre pedagogických, odborných a nepedagogických zamestnancov regionálneho školstva financovaného z kapitoly Ministerstvo školstva, vedy, výskumu a športu SR sa na **rok 2023 navrhujú** **osobné výdavky v sume 2,1 mld. eur**, z toho **mzdy v sume 1,56 mld. eur pre 84 218 zamestnancov**. Medziročný nárast osobných výdavkov zohľadňuje valorizáciu platov a zabezpečenie finančných prostriedkov na valorizáciu platov zamestnancov vyplývajúcu z kolektívneho vyjednávania od 1. januára 2023 a od 1. septembra 2023 v celkovej sume osobných **výdavkov 310 mil. eur**, z toho mzdy v sume 229 mil. eur. V návrhu rozpočtu je zapracované aj dofinancovanie normatívnych výdavkov z roku 2022 v **sume 34,2 mil.** eur, z toho mzdy **25,3 mil**. eur. Súčasne sa z dôvodu zvýšenia počtu žiakov zvyšuje aj počet pedagogických zamestnancov regionálneho školstva o 487 osôb. Počet zamestnancov na rok 2023 je vrátane 390 nepedagogických zamestnancov na pozíciách pomocný vychovávateľ a školská zdravotná sestra, ktorí boli prijatí na implementáciu Plánu obnovy a odolnosti SR.

|  |  |  |  |
| --- | --- | --- | --- |
| **Regionálne školstvo MŠVVŠ SR a MV SR** | **2022 R** | **2022 OS** | **2023 N** |
|  | 2 551 625 | 2 617 221 | **2 773 671** |
| Normatívne výdavky  | 1 940 871 | 2 014 492 | **2 283 736** |
| Nenormatívne výdavky  | 136 245 | 144 748 | **141 018** |
| Ostatne nenormatívne výdavky  | 12 980 | 14 587 | **12 989** |
| Administratívne výdavky  | 37 086 | 38 884 | **42 223** |
| Informačné technológie v RŠ | 14 411 | 14 351 | **14 448** |
| Výdavky na štipendiá | 3 290 | 3 290 | **3 290** |
| **Ostatné kapitoly (MVSR)**  | 0 | 0 | **0** |
| EU a spolufinancovanie zo ŠR | 63 361 | 43 448 | **0** |
| Plán obnovy a odolnosti | 343 371 | 343 422 | **275 967** |

 Výdavky na **regionálne školstvo** Ministerstva školstva, vedy, výskumu a športu SR na rok 2023 predstavujú sumu **2,77 mld. eur**. Medziročne rastú najmä z dôvodu zmien v odmeňovaní pedagogických, odborných a nepedagogických zamestnancov o 310 mil. eur a navýšenia normatívnych finančných prostriedkov o 40 mil. eur. Výdavky sú určené na pokrytie nárastu počtu žiakov a na zvýšenie cien energií. Výdavky z plánu obnovy vo výške 276 mil. eur sú určené na dostupnosť, rozvoj a kvalitu inkluzívneho vzdelávania na všetkých stupňoch. Tieto výdavky budú slúžiť na posilnenie inklúzie sociálne a zdravotne znevýhodnených detí vo vzdelávaní, prispejú na rozšírenie kapacít materských škôl a základných škôl, podporu digitalizácie či zavedenie právneho nároku na predprimárne vzdelávanie od troch rokov. Kurikulárna reforma základnej školy vytvorí nový obsah vzdelávania usporiadaný do viacročných cyklov, čo bude vyžadovať zabezpečenie nových učebníc a zmenu v príprave a profesionálnom rozvoji učiteľov.

Pri financovaní regionálneho školstva sa uplatňuje financovanie prostredníctvom normatívu na žiaka, z ktorého je zabezpečené odmeňovanie pedagogických, odborných a nepedagogických zamestnancov a prevádzka všetkých typov škôl a školských zariadení. Ďalej vo výdavkoch sú zahrnuté nenormatívne výdavky, z ktorých sú kryté výdavky na asistentov učiteľa v sume 46,4 mil. eur, na bezplatnú výchovu materských školách v sume 32,3 mil. eur, vzdelávacie poukazy v sume 18,1 mil. eur, na financovanie škôl v prírode a lyžiarskych kurzov, dopravné žiakom, odchodné, mimoriadne výsledky žiakov, výdavky pre žiakov zo sociálne znevýhodneného prostredia, havárie, výdavky na nákup a distribúciu učebníc a učebných textov, súťaže žiakov a rozvojové projekty.

V limite výdavkov sú zabezpečené aj administratívne výdavky pre rozpočtové a príspevkové organizácie kapitoly na plnenie úloh, ktoré súvisia s regionálnym školstvom, výdavky na informačné technológie financované zo štátneho rozpočtu podporujúce zber a spracovanie dát za účelom zefektívnenia a transparentnosti financovania regionálneho školstva, internetové a dátové pripojenia škôl a výdavky na štipendiá pre študentov stredných škôl.

Financovanie regionálneho školstva je zabezpečované okrem výdavkov štátneho rozpočtu aj verejnými zdrojmi získanými z výnosu daňových príjmov fyzických osôb, z ktorých sú financované originálne kompetencie obcí a VÚC.

**Osobné výdavky verejných vysokých škôl**

Osobné výdavky zamestnancov verejných vysokých škôl vychádzajú z transferu rozpísaného kapitolou Ministerstvo školstva, vedy, výskumu a športu SR na rok 2023 v sume **575 mil. eur**, v tom mzdy 424 mil. eur s priemerným mzdovým výdavkom 2 013,91 eura pre 17 526 zamestnancov eura.

|  |  |  |  |  |
| --- | --- | --- | --- | --- |
| **Verejné vysoké školy** |  | **2022 R** | **2022 OS** | **2023 N** |
| Počet zamestnancov | osoby | 18 861 | 19 597 | **17 526** |
| Osobné výdavky | eur | 473 802 | 484 080 | **574 899** |
| z toho: mzdové výdavky | eur | 353 691 | 384 842 | **423 549** |
| Priemerný mzdový výdavok | eur | 1562,71 | 1636,48 | **2 013,91** |

Medziročný nárast osobných výdavkov v sume 101 mil. eur zohľadňuje premietnutie valorizácie z roku 2022 a zabezpečenie finančných prostriedkov na valorizáciu platov zamestnancov verejných vysokých škôl vyplývajúcu z kolektívneho vyjednávania od 1. januára 2023 a od 1. septembra 2023 v celkovej sume 75,3 mil. eur osobných výdavkov, z toho mzdy v sume 55,7 mil. eur.

Medziročný pokles počtu zamestnancov verejných vysokých škôl oproti roku 2022 zohľadňuje opatrenia z Revízie výdavkov zamestnanosti a odmeňovania vo verejnej správe, ktoré spočívajú v optimalizácii počtu nepedagogických zamestnancov (816 osôb), rozloženej na viacero rokov a postupné znižovanie počtu učiteľov verejných vysokých škôl (519 osôb), s čím súvisí aj zníženie osobných výdavkov v roku 2023 o sumu 27,2 mil. eur, z toho mzdy v sume 20,1 mil. eur. V nadväznosti na opatrenia revízie boli verejným vysokým školám do rozpočtu alokované finančné prostriedky v sume 27,0 mil. eur určené na výkonnostné odmeňovanie, z toho mzdy predstavujú 20,0 mil. eur.

|  |  |  |  |
| --- | --- | --- | --- |
| **v eurách** | **2022 R** | **2022 OS** | **2023 N** |
| **Výdavky na vysoké školstvo** | 925 185 | 1 057 614 | **1 078 462** |
| Výdavky verejných vysokých škôl | 840 001 | 950 599 | **986 337** |
| Výdavky pre VVŠ cez MŠVVaŠ SR | 12 957 | 18 701 | **13 517** |
| Rezortné vysokoškolské vzdelávanie | 48 045 | 60 979 | **61 745** |
| Zdroje EÚ vrátane spolufinancovania | 7 754 | 9 999 | **0** |
| Fond na podporu vzdelávania | 8 295 | 9 559 | 8 290 |
| SAV, doktorandské štúdium | 5 068 | 4 714 | 4 714 |
| POO bez transferov pre VVŠ | 3 065 | 3 065 | 3 860 |

V rozpočte sú zapracované výdavky spojené s navýšením transferu verejným vysokým školám na výkonnostné zmluvy o 27 mil. eur, tiež výdavky spojené s návrhom zákona o finančnej podpore detí a rodín vo vzťahu k vysokoškolským študentkám, tzv. tehotenské štipendiá a sociálne štipendiá spolu v sume 8,97 mil. eur, vládne štipendiá ako podpora bieloruskej občianskej spoločnosti v sume 2,1 mil. eur a finančné prostriedky z plánu obnovy vrátane DPH v sume 71,2 mil. eur. Výdavky z plánu obnovy majú slúžiť na kapitálové investície vysokých škôl, ako napríklad modernizácia budov a internátov. Dlhodobým cieľom je, aby sa aspoň jedna slovenská vysoká škola umiestnila medzi TOP500 vysokými školami sveta v renomovaných akademických rebríčkoch a ďalšie vysoké školy sa pravidelne umiestňovali v TOP1000. Prostriedky na oblasť vysokého školstva na rok 2023 predstavujú sumu 1,08 mld. eur.

Verejné vysoké školy budú používať na financovanie svojej hlavnej činnosti okrem prostriedkov poskytnutých Ministerstvom školstva, vedy, výskumu a športu SR aj vlastné zdroje a zdroje vo výške 188 mil. eur a zdroje získané z podnikateľskej činnosti vo výške 59,1 mil. eur, ktorá sa podľa novely zákona o vysokých školách účinnej od 25. apríla 2022 tiež rozpočtuje.

Výdavky celkom:

|  |  |  |  |
| --- | --- | --- | --- |
| **v eurách** | **2022 R** | **2022 OS** | **2023 N** |
| **Výdavky na vzdelávanie, vedu, výskum a šport** | 4 009 262 | 4 358 408 | **4 490 374** |
| Výdavky na regionálne školstvo | 2 551 625 | 2 617 221 | **2 773 671** |
| Výdavky na vysoké školstvo | 925 185 | 1 057 614 | **1 078 462** |
| Výdavky na vedu a techniku | 237 618 | 316 908 | **295 777** |
| Výdavky na šport | 122 382 | 130 333 | **107 682** |
| Výdavky na administratívu | 55 390 | 56 089 | 58 206 |
| Výdavky z EU a SP neuvádzané | 117 063 | 180 243 | 176 576 |

**V uvedených výdavkoch na rok 2023 sú premietnuté nasledujúce zmeny:**

 • zvýšenie osobných výdavkov v súvislosti s výsledkami kolektívneho vyjednávania vo výške 392,2 mil. eur,

• zvýšenie výdavkov zo štrukturálnych fondov EÚ vrátane spolufinancovania o 45,7 mil. eur,

• zvýšenie normatívnych finančných prostriedkov o 40 mil. eur na pokrytie nárastu počtu žiakov a na zvýšenie cien energií,

• navýšenie transferu verejným vysokým školám na výkonnostné zmluvy o 27 mil. eur,

• zvýšenie príspevku pre subjekty zapojené do systému duálneho vzdelávania o 2,21 mil. eur, • zvýšenie kapitálových výdavkov na riešenie vzniknutých havarijných situácií v regionálnom školstve o 1,5 mil. eur.

**INÉ:**

Návrh rozpočtu verejnej správy na rok 2023 zohľadňuje premietnutie valorizácií z rokov 2022 a 2023 v súhrnnej sume 753 mil. eur, z toho mzdy v sume 557 mil. eur, v tom pre rozpočtové organizácie kapitol štátneho rozpočtu osobné výdavky v sume 371 mil. eur, z toho mzdy 274 mil. eur.

Premietnutá valorizácia z roku 2022 je na úrovni 3 %. Zároveň je zohľadnená valorizácia platov štátnych zamestnancov v štátnozamestnaneckom pomere a v služobnom pomere a zamestnancov pri výkone práce vo verejnom záujme od 1. 1. 2023 o 7 % a od 1. 9. 2023 o ďalších 10 %. **Ďalej je zapracovaná 10 % valorizácia platov učiteľov vysokých škôl a výskumných a vývojových zamestnancov a pedagogických zamestnancov a odborných zamestnancov od 1. 1. 2023 a 12 % valorizácia od 1. 9. 2023**.

 Z dôvodu rastu minimálnej mzdy v roku 2023 na 700 eur je v návrhu rozpočtu zapracované aj zvýšenie osobných výdavkov pre zamestnancov odmeňovaných podľa zákonníka práce v sume 3,96 mil. eur, z toho mzdy 2,94 mil. eur.

 V nadväznosti na úlohu z uznesenia vlády SR k návrhu rozpočtu verejnej správy na roky 2023 až 2025 „neposkytovať zamestnancovi v štátnozamestnaneckom pomere, v služobnom pomere alebo v pracovnom pomere odmenu z výdavkov štátneho rozpočtu na rok 2023 okrem nárokovateľnej odmeny vyplývajúcej zo zákona alebo z kolektívnej zmluvy“ v termíne od 1. januára 2023 do 30. apríla 2023, sa predpokladá úspora osobných výdavkov vo výške cca **100 mil. eur**. Tieto prostriedky umožnia v prípade potreby zvýšiť disponibilné zdroje rezervy na kompenzačné opatrenia súvisiace s rastom cien energií na celkový **objem 3,5 mld**. eur.

Úroveň osobných výdavkov zamestnancov financovaných zo štátneho rozpočtu v roku 2023 zohľadňuje okrem finančného krytia osobných výdavkov zvýšeného počtu zamestnancov aj ďalšie medziročné viazanie osobných výdavkov policajtov a zamestnancov verejných vysokých škôl vyplývajúce z Revízie výdavkov zamestnanosti a odmeňovania vo verejnej správe v sume 44,7 mil. eur, z toho:

 - zníženie osobných výdavkov policajtov sume 17,5 mil. eur,

 - zníženie osobných výdavkov zamestnancov verejných vysokých škôl sume 27,2 mil. eur.

*Vysvetlivky:*

*R – rozpočet*

*OS – očakávaná skutočnosť*

*N – návrh*